ร้านนี้ตั้งอยู่ใกล้ๆ หอยู ซึ่งเป็นหอพักที่อยู่ติดจุฬาฯ ถ้าหากใครคุ้นเคยแถวนี้ ร้านนี้จะอยู่ใกล้ๆ ร้านชาบูนางในและร้านเนื้อหอม (ในซอยเดียวกันมีร้านชาบู 3 ร้าน เรียกได้ว่าเป็นแหล่งร้านบุฟเฟ่ต์เลยทีเดียว ฮ่าๆ) พนักงานอัธยาศัยค่อนข้างดี บรรยากาศค่อนข้างดี แต่โต๊ะอาจจะเล็กไปนิด

สำหรับรสชาติอาหารเองนั้น ส่วนตัวคิดว่าร้านมีรสชาติที่ค่อนข้างเป็นเอกลักษณ์ในย่านนี้ น้ำซุปมี 2 รส จำชื่อไม่ได้เหมือนกัน แต่เป็นซุปดำอันนึงและใสอันนึง ซุปดำจะมีรสออกเค็ม หวานนิดๆ โดยปกติจะรสชาติกำลังดี แต่วันนี้ที่ไปกินรสชาติเข้มไปนิด ตัวซุปใสนั้นจะรสค่อนข้างจืดเลยทีเดียว ส่วนตัวเป็นคนไม่กินรสจัดอยู่แล้ว เลยชอบกินทั้งสองน้ำซุปสลับไปมาเพื่อตัดรส ตัวน้ำจิ้มนั้นอาจจะแปลกๆ สำหรับบางคนรวมถึงผมด้วย มี 2 ตัว ไม่แน่ใจชื่อมันเหมือนกัน ฮ่าๆ ตัวนึงจะมีรสเค็ม ส่วนตัวนึงจะมีรสชาติคล้ายๆ น้ำจิ้มสะเต๊ะมั้ง 5555 ส่วนตัวชอบน้ำจิ้มทั้งสองตัว เป็นน้ำจิ้มที่หาไม่ค่อยเจอจากร้านชาบูอื่นๆ ในละแวกนี้เลย (แต่เพื่อนผมหลายคนก็ไม่ชอบเหมือนกันนะ แล้วแต่คนจริงๆ)

จะพูดถึงร้านชาบู จะไม่เล่าถึงตัวเนื้อก็คงไม่ได้อยู่แล้ว! สำหรับเนื้อนั้น จะมีเนื้อวัว เนื้อหมู และเนื้อไก่ มีให้เลือกจำนวนไม่มากนัก แต่ก็กินได้ไม่เบื่อ (ยกเว้นว่าถ้าจะกินเยอะจริงๆ ก็อาจจะเบื่อได้) ทั้งเนื้อสไลด์และหมูสไลด์ต่างๆ ก็อร่อยดี คุณภาพโอเค (เมื่อกลางปีที่แล้วรสชาติยังอร่อยมากๆ อร่อยเกินราคาจริงๆ ตอนนี้รสชาติและคุณภาพเริ่มลดลงลงมาบ้าง แต่ก็ยังโอเคกับราคาอยู่)

นอกจากนี้ยังมีผักต่างๆ วุ้นเส้น บุก และของอื่นๆ อีกมากมาย ส่วนตัวชอบข้าวผัดกระเทียมของที่นี่ (ซึ่งน้อยร้านจะทำอร่อย) แต่ก็ต้องลุ้นเหมือนกัน เพราะบางทีก็ผัดไม่ดีขนาดนั้น ปิดท้ายด้วยของหวานอย่างน้ำแข็งไส มีรสบลูฮาวาย ออกเปรี้ยวๆ และถั่วแดง เป็นเฮลบลูบอยหวานๆ ราดนมข้น รสชาติโอเคดี

ด้วยราคาขั้นต่ำเพียง 299 บาท ซึ่งเป็นเรทราคาที่ค่อนข้างถูกสำหรับชาบูทั่วไปเลย ร้านนี้จึงเป็นร้านหนึ่งที่ใครที่เรียนหรือทำงานแถวๆ ย่านสามย่านต้องไปลอง! ;-)

เอ้อ จริงๆ มีอีกราคานึงที่แพงขึ้นมาเล็กน้อย มีอาหารบางอย่างเพิ่มมา เช่น กุ้ง นอกจากนี้ ราคานี้ยังไม่รวมน้ำอัดลมและชีสที่สามารถสั่งเพิ่มได้ด้วยนะ